Ջոն Սինգլթոն

Ջոն Դենիել Սինգլթոն (անգլ.՝ John Singleton հունվարի 6, 1968(1968-01-06)[…], Լոս Անջելես, Կալիֆոռնիա - ապրիլի 28, 2019(2019-04-28) կամ ապրիլի 29, 2019(2019-04-29), Լոս Անջելես, Կալիֆոռնիա), ամերիկացի կինոռեժիսոր, սցենարիստ և կինոպրոդյուսեր։ Համարվում է ամենաերիտասարդ աֆրոամերիկացի դերասանը, որն առաջադրվել է «Օսկար» մրցանակին։ 1992 թվականին նոմինացվել է «Օսկար» մրցանակաբաշխությանը՝ լավագույն ռեժիսոր անվանակարգում։ Սինգլթոնը բնիկ Հարավային Լոս Անջելեսից է, և նրա՝ «Արյուն՝ արյան համար»,  «Կրկնակի ֆորսաժ» և «Բարձրագույն կրթություն» ֆիլմերը պատմում են քաղաքի ծայրամասային բնակչության և բռնության հետևանքների մասին։


== Կենսագրություն ==
Սինգլթոնը ծնվել է 1986 թվականին հունվարի 6-ին Լոս Անջելեսում (ԱՄՆ)։ Շեյլի Ջոնսոնի և հիպոթեքային գործակալ Դեննի Սինգլթոնի որդին է ։ Ընդունվել է Հարավային Կալիֆոռնիայի համալսարանը և ավարտել է 1990 թվականին։ Սինգլթոնը մտածում էր իր կարիերան շարունակել ինֆորմատիկայի ուղղությամբ։ «Աստղային պատերազմներ։ Էպիզոդ IV։ Նոր հույս» ֆիլմը նա նշել է որպես իր վրա առավելագույն ազդեցություն թողած ֆիլմ, իսկ Սթիվեն Սփիլբերգի կատարած աշխատանքը՝ որպես ոգեշնչման աղբյուր։


== Կարիերա ==
1991 թվականին Սինգլթոնը  նկարահանվել է իր դեբյուտային՝  «Երեխաները հարևանությամբ» ֆիլմում։ Այն դրամա է, և պատմում է քաղաքային աղքատ բնակչության մասին։ Ֆիլմում Սինգլթոնի խաղընկերներն էին՝ Քյուբա Գուդինգ Կրտսերը, Անջելա Բասեթը, Այս Քյուբը, Լոուրենս Ֆիշբորնը և այլք։ Ֆիլմն ունեցել է կոմերցիոն հաջողություններ և արժանացել  քննադատների գովասանքին։ Իր աշխատասիրության և ջանքերի շնորհիվ 1992 թվականին, քսանչորս տարեկան հասակում՝  նոմինացվել է «Օսկար» մրցանակաբաշխությանը՝ լավագույն ռեժիսոր և լավագույն օրիգինալ սցենար անվանակարգերում։ 2002 թվականին, ԱՄՆ-ի ազգային գրադարանը, Կոնգրեսի գրադարանը ֆիլմը համարեցին «մշակութային նշանակություն» և այն ընտրեցին Ֆիլմերի ազգային ռեգիստրում։  Նրա ռեժիսորական ունակությունները հանգեցրին Մայքլ Ջեքսոնի «Հիշիր ժամանակը» տեսահոլովակի նկարահանմանը, որին մասնկցում էին Էդի Մերֆին, Իմանը և Մեջիք Ջոնսոնը։ Նրա հաջորդ ֆիլը  «Բարձրագույն կրթություն» (1995թ.) ֆիլմն էր, որը ստացավ բազմաթիվ դրական արձագանքներ և կարծիքներ։ «Ռոզվուդ» ֆիլմում Սինգլթոնը համահեղինակ և պրոդյուսեր էր։ Ֆիլմն ընդգրկվել է Բեռլինի 47-րդ կինոփառատոնի ցուցադրությունում։ 2013 թվականին հայտնի է դարձել, որ Սինգլթոնը նշանակվել է  հայտի ռեփեր Թուփաք Շակուրի մասին պատմող ինքնակենսագրական ֆիլմի ռեժիսոր։ Իսկ 2015 թվականի ապրիլի 3-ին Ջոնը հայտարարել է, որ համագործակցությունը դարարեցվել է։


== Մահ ==
2019 թվականի ապրիլի 17-ին Սինգլթնը ստացել է կաթված և Լոս Անջելեսի «Սեդարս Սինա» բժշկական կենտրոնի վերակենդանացման բաժանմունքում ստացել ինտենսիվ խնամք։ Կոստա Ռիկա կատարած ուղևորությունից ԱՄՆ վերադառնալուց հետո, նա ասել է, որ զգում է որոշակի թուլություն՝ ոտքերի շրջանում։ Ապրիլի 25-ին Սինգլթոնը հայտնվել է կոմայի մեջ։ Ապրիլի 29-ի առավոտյան, «WDAF-TV» հեռուստաալիքը հայտնել է Սինգլթոնի մահվան ողբերգական լուրի մասին։ Մահացել է հիսունմեկ տարեկան հասակում։ 


== Անձնական կյանք ==
Սինգլթոնը հինգ երեխա ուներ։ Նախկին կնոջից ուներ դուստր՝ Ջասթիս Մայա Սինգլթոնը (ծնվել է 1992 թվականի հոկտեմբերի 17-ին) և որդի՝ Մոհանդաս Սինգլթոնը (ծնվել է 1994 թվականի ապրիլի 3-ին)։ 1996 թվականի հոկտեմբերի 2-ին Սինգլթոնը ամուսնացել է Գանայի վարչապետի դստեր՝  Ակոշա Բուսիայի հետ։ Զույգը ունեցել է մեկ դուստր՝ Հադար Սինգլթոնը (ծնվել է 1997 թվականի ապրիլի 3-ին)։ Նրանք բաժանվել են 1997 թվականի հունիսին։


== Ծանոթագրություններ ==


== Արտաքին հղումներ ==
The Films of John Singleton, a critical fan site endorsed by Singleton.
Ջոն Սինգլթոն Internet Movie Database կայքում
The Films of John Singleton, a critical fan site endorsed by Singleton.